Diari Oficial de la Generalitat Valenciana


Sumari del DOGV 121, del 15-09-1983 (1983/802400)

REIAL DECRET 2.089/1983, de 29 de juny, sobre traspàs de funcions a la Comunitat Valenciana en matèria de Col-legis Oficials o Professionals .
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/06/29/2089/dof/vci/html**

### Dades del document

Número de DOGV
:   121

Data del DOGV
:   15-09-1983

Secció del DOGV
:   DISPOSICIONS GENERALS

Número del document
:   1983/802400


Data del document
:   29-06-1983

Organisme emissor
:   Ministeri de la Presidència

Tipus de document
:   Reial decret

Reial Decret 2089/1983, de 29 de juny, sobre traspàs de funcions a la Comunitat Valenciana en matèria de Col.legis Oficials o Professionals.  
El Reial Decret 4.015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
D'acord amb el que disposa el Reial Decret esmentat, que també regula el funcionament de la Comissió Mixta de transferències prevista en la Disposició Transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i la legalitat de realitzar les transferències en matèria de Col·legis Oficials o Professionals, adoptà, en la reunió del dia 27 de juny de 1983, l?acord oportú, la virtualitat pràctica del qual exigeix l'aprovació pel Govern mitjançant Reial Decret.   
En atenció a aquests motius, en compliment del que disposa el número 1 de la Disposició Transitòria 4.ª de l?Estatut d'Autonomia de la Comunitat Valenciana, a proposta dels Ministres d'Obres Públiques i Urbanisme i d'Administració Territorial, i prèvia deliberació del Consell de Ministres, en la reunió del dia 29 de juny de 1983,   
DECRETE:   
Article l.er S'aprova l'Acord de la Comissió Mixta previst en la Disposició Transitòria 4.ª de l?Estatut d'Autonomia de la Comunitat Valenciana, de data 27 de juny de 1983, pel qual es transfereixen funcions de l?Estat en matèria de Col·legis Oficials o Professionals a la Comunitat Valenciana i se li traspassen els serveis i les institucions corresponents per a l'exercici d'aquelles.   
Article 2.n. 1. En conseqüència, queden transferides a la Comunitat Valenciana les funcions a què fa referència l'Acord que s'inclou com a Annex I d'aquest Reial Decret, i traspassats a aquesta els serveis i les institucions a què aquest fa referència, en els termes i condiciones que s?hi especifiquen.   
2. L'Annex II d'aquest Reial Decret inclou les disposicions legals afectades per aquesta transferència.   
Article 3.r Els traspassos a què es refereix aquest Reial Decret tindran efectivitat a partir del dia 1 de juliol de 1983, assenyalat en l'Acord de la Comissió Mixta esmentada, i queden convalidats a aquests efectes tots els actes administratius que, si escau, haja dictat el Ministeri d'Obres Públiques i Urbanisme fins a la data de publicació d'aquest Reial Decret.   
Article 4.t Aquest Reial Decret entrarà en vigor el mateix dia de la publicació al Boletín Oficial del Estado.   
Donat a Madrid, el 29 de juny de 1983.   
JOAN CARLES R.  
El Ministre de la Presidència,  
JAVIER MOSCOSO  
DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer Prats, Secretaris de la Comissió Mixta prevista en la Disposició Transitòria 4.ª de l?Estatut d'Autonomia de la Comunitat Valenciana, certifiquen:   
Que en la Sessió Plenària de la Comissió celebrada el dia 27 de juny de 1983 fou adoptat l?acord sobre traspàs a la Comunitat Valenciana de les funcions i serveis de l'Estat en matèria de Col legis Oficials o Professionals, en els termes que seguidament s'expressen:   
A) Referència a normes constitucionals i estatutàries en que; s'empara la transferència.   
L'article 31.22 de l?Estatut d'Autonomia de la Comunitat Valenciana atribueix a la Comunitat Autònoma competència exclusiva en matèria de Col·legis Oficials o Professionals i exercici de les professions titulades, sense perjudici del que disposen els articles 36 i 139 de la Constitució, que, com a Corporacions de Dret Públic, han de subjectar-se a les bases reguladores del règim jurídic que dicte l'Administració de l'Estat.   
Sobre la base d'aquestes previsions constitucionals i estatutàries, és legalment possible que la Comunitat Valenciana tinga competències en matèria de Col·legis Oficials o Professionals adscrits al Ministeri d'Obres Públiques i Urbanisme.   
B) Funcions que assumeix la Comunitat Autònoma i identificació dels Serveis que són traspassats.   
Són traspassades a la Comunitat Valenciana les funcions del Ministeri d'Obres Públiques i Urbanisme, en relació amb els Col·legis Oficials o Professionals adscrits a aquest Departament, els respectius àmbits territorials dels quals estan inclòsos dins del propi de la Comunitat Autònoma, i que en l'actualitat són els següents: Agents de la Propietat Immobiliària, Col·legis Oficials d'Arquitectes, Col·legis Oficials d'Aparelladors i Arquitectes Tècnics, Col legis Territorials d'Administradors de Finques i Col·legis Professionals de Delineants. Tot açò sense perjudici que els expressats Col·legis mantinguen la vinculació amb els respectius Consells Generals, com a Organs de relació dels Col·legis Oficials o Professionals en l'àmbit estatal i internacional.   
C) Competències i funcions que es reserva l'Administració de l'Estat.   
En conseqüència amb la relació de funcions traspassades, romandran en el Ministeri d'Obres Públiques i Urbanisme i continuaran sent de la seua competència per tal de ser executades per aquest, les següents funcions i activitats que té legalment atribuïdes i que realitzen els serveis que se citen:   
1. Establir les bases del Règim Jurídic de les Col·legis Professionals.   
2. Establir la regulació de les condicions d'obtenció, expedició i homologació de títols professionals, d'acord amb l'article 149.1.30 de la Constitució.   
D) Funcions en què han de concórrer l'Administració de l'Estat i la de la Comunitat Autònoma Valenciana i forma de cooperació.   
L'Administració de l'Estat i la Comunitat Autònoma col·laboraran entre elles, directament o, si molt convé, mitjançant els Consells Generals corresponents, per a la realització d'estudis, emissió d'informes, elaboració d'estadístiques i altres activitats relacionades amb les finalitats dels Col·legis Professionals esmentats.   
E) Béns, drets i obligacions que són traspassats a la Comunitat Valenciana.   
No n'hi ha.   
F) Personal adscrit a les funcions que són traspassades.   
No cap.   
G) Llocs de treball vacants.   
No cap.   
H) Crèdits pressupostaris.   
No n'hi ha.   
I) Efectivitat dels traspassos.   
Aquests traspassos seran efectius a partir del dia 1 de juliol de 1983.   
I perquè conste, signem aquesta certificació a Madrid, el 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer Prats.   
ANNEX II  
Disposicions legals afectades per aquesta transferència:   
Els Estatuts del Col·legi Nacional d'Administradors de Finques, aprovats mitjançant Resolució de 28 de gener de 1969.   
Reial Decret 1.612/1981, de 19 de juny, pel qual s'autoritza la constitució de Col·legis Territorials d'Administradors de Finques i del Consell General de Col·legis.   
Reial Decret 1.471/1977, de 13 de maig, pel qual s'aproven els Estatuts del Consell General i Col·legis Oficials d'Aparelladors i Arquitectes Tècnics.   
Reial Decret 497/1983, de 16 de febrer, sobre reforma dels Estatuts del Consell General i Col·legis Oficials d'Aparelladors i Arquitectes Tècnics i creació des Col·legis d'Eivissa, Formentera i de Menorca.   
Decret de 13 de juny de 1931, pel qual s'aproven els Estatuts per al règim de govern dels Col·legis d'Arquitectes.   
Reial Decret 3.306/1978, de 15 de desembre, pel qual s'aproven els Estatuts dels Col·legis Professionals de Delineants.


Còpia Permalink ELI